Mai
Mai se maita matkaa
 Päivänpaiste-teitä,
 Ken on alla puutteen,
 Taistoon kutsuu heitä.

 Äänensä soi nuori
 Myrskyn-kaikuisasti
 Maankin alla, kuuluu
 Savupirttiin asti.

 Mai se maita matkaa,
 Lippu – punaverta!
 Kuninkaiden valtaa
 Horjuttaa taas kerta.

 Vapisee satraapit,
 Pyövelit saa kauhuun,
 Mai kun maita astuu,
 Äänet yhtyy pauhuun.

 Mai se maita matkaa,
 Riemuhaave valtaa: –
 Se, kun Soveteilla
 Kaikkiall’ on valta!

 Rubiinien liekein
 Punaliput hohtaa.
 Se, kun entis-orja
 Herrana on kohta!

 Mai se maita matkaa
 Väkirunsas, raisu.
 Maailman Kommuunin
 Laulu kasvaa, paisuu.

 Laulu siitä, ettei
 Oikeutta kellään
 Ole toista riistää
 Vallall’ verisellä.

 Mai se maita matkaa. –

Janka Kupala